બે દિવસ દરમિયાન કચ્છમાં નવ હળવાં આંચકા અનુભવાયા હતા. બુધવારે વહેલી સવારે 4:04 કલાકે આવેલા 3.1ના આંચકાનું કેન્દ્રબિંદુ ભચાઉથી 11 કિ.મી. દૂર ઉત્તર-પૂર્વ દિશામાં હતું. મંગળવારે પણ રાપર, ખાવડા, દુધઇ અને ભચાઉમાં હળવા કંપન આવ્યાં હતાં, જેમાં બપોરે દુધઇ વિસ્તારમાં આવેલા 2.8ની તીવ્રતાના આંચકાનો સમાવેશ થાય છે. દક્ષિણે કાંઠાળ વિસ્તારમાં આવેલા મુન્દ્રામાં ભાગ્યે જ આંચકો નોંધાતો હોય છે. પરંતુ મુન્દ્રામાં હળવાં આંચકા નોંધાતા સ્થાનિક તથા સિસ્મોલોજી વિભાગમાં આશ્ચર્ય જોવા મળ્યું હતું.